«NIS Kyzylorda Startup» жобасы іске қосылды-Қызылорда
DATE: 19:14, 11 Сәуір 2017 | GMT +5
TITLE: «NIS Kyzylorda Startup» жобасы іске қосылды-Қызылорда
URL: https://kaz.inform.kz/news/nis-kyzylorda-startup-zhobasy-iske-kosyldy-kyzylorda_a3016171/
META: DATE: 19:14, 11 Сәуір 2017 | GMT +5
TOTAL WORDS: 162
AUTHOR(S):
TEXT: «NIS Kyzylorda Startup» жобасы - 9-11 сынып оқушыларының кәсіпкерлік дағдыларын дамыту арқылы жас кәсіпкерлердің кәсіби және тұлғалық дамуына жәрдемдесуге, оқушылардың жаңа бизнесбастамаларын қолдауға арналған байқау. Алғашқы кезеңде оқушылардан барлығы 170-ке жуық өтінім келіп түсті. Бүгін осы өтінім берген оқушы топтарға бизнесті жоспарлау, бизнес-стратегияның маңыздылығы, маркетинг жасау және қаржыны ұтымды пайдалану бойынша кәсіби көмек көрсетілуде. Өңірлік кәсіпкерлер палатасымен бірлесе ұйымдастырылған алғашқы семинартренингте оқушылар Өңірлік іскер әйелдер кеңесінің төрайымы, Қызылорда облыстық Кәсіпкерлер палатасында «бизнесконсультант» және «Бизнес-өсу» бағдарламаларының бизнес-тренері Жанна Амановамен жүздесіп, кәсіпкерлік туралы жалпы ақпарат алып, жаңа бизнесті бастаудың негізгі сатыларымен танысты. Түрлі ойындарды ұйымдастыру арқылы Жанна Нұрланқызы оқушыларды креативті ойлауға, кедергілерге төтеп бере алуға, көшбасшылық қабілеттеліктерді пайдалана білуге шақырды. Мамыр айында ұсынылған бизнес жобаларды іріктеу кезеңі өткізіледі. Бұл кезеңде менторлардан, жеке кәсіпкерлерден құралған конкурстық комиссия ең үздік бірнеше бизнес жобаларды іріктейді және ақтық кезеңге жолдама береді. Байқаудың қорытынды кезеңінде, яғни қазан айында оқушылар өз жұмыстарын қорғап, конкурстық критерилерге сәйкес үздіктер аңықталатын болады. Бизнес-идеялардың жаңалығы және бірегейлігі, әлеуметтік және экологиялық әсерлері ерекше назарға алынады
